Lasbrief in bedrogsaak uitgereik | Maroela Media
Lasbrief in bedrogsaak uitgereik
'n Lasbrief vir inhegtenisneming is in 'n hof in Kaapstad uitgereik vir John Julies (41) van die Paarl nadat hy glo bedrog gepleeg het met die Kerk van Jesus Christus se bankkaart.
Julies het versuim om Vrydag vir die derde keer voor landdros Sabrina Sonnenberg in die Belville gespesialiseerde handelsmisdaadhof te verskyn. Hy is in Januarie in hegtenis geneem en op borgtog van R600 vrygelaat.
Hy verbeur ook sy borgtog op versoek van staatsaanklaer Tracy Belelie.
Julies staar 13 aanklagte van bedrog, insluitend dat hy 'n gekloonde petrolkaart gebruik het en een aanklag dat hy die Wet op Elektroniese Kommunikasie en Transaksie oortree het. Hy het die kaart glo tussen 24 en 29 Januarie 2014 by verskeie vulstasies en motorwerkswinkels gebruik. -SAPA